S-727/2011

Ár 2012, fimmtudaginn 5. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 727/2011: Ákæruvaldið (S-kvk-nf I-kvk-nf G-kvk-nf) gegn B-kvk-þgf G-kvk-þgf (P-kk-nf K-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 17. maí sl. á hendur ákærðu B-kvk-þgf G-kvk-þgf, kt. 000000-0000, Hestvaði 1, Reykjavík, „fyrir eftirtalin hegningar- og umferðarlagabrot árið 2010:

I.

Þjófnað með því að hafa:

Laugardaginn 11. september í verslun ELKO Skógarlind 2, Kópavogi, í félagi við H-kk-þf S-kk-þf B-kk-þf kt. 000000-0000 stolið Seagate 1,5TB harðdisk, Scorpion 32GB flakkara, Lexar 4GB mynnislykli, Playstation tölvuleik, Playstation fjarstýringu og Braun blóðþrýstingsmælir samtals að verðmæti kr. 103.271.

007-2010-61654

Sunnudaginn 12. september í verslun ELKO Skógarlind 2, Kópavogi, í félagi við H-kk-þf S-kk-þf B-kk-þf kt. 000000-0000 stolið IOMEGA 1,5TB hörðum disk, Western digital 1TB diski, Playstation 3 tölvuleik, ferðaútvarp og útvarpsvekjara samtals að verðmæti kr. 71.975.

007-2010-61645

Sunnudaginn 7. nóvember í verslun Hagkaups, Smáralind, Reykjavík, stolið tösku og ilmvatni, samtals að verðmæti kr. 20.038.

007-2010-73441

Teljast brot þessi varða við 244. gr. almennra hegningarlaga nr. 19/1940.

II.

Umferðarlagabrot með því að hafa þriðjudaginn 10. ágúst ekið bifreiðinni MN-746 undir áhrfum áfengis (vínandamagn í blóði 3,08‰) að Vogi við Stórhöfða 45 í Reykjavík, þar sem hún stöðvaði bifreiðina og lögregla kom á vettvang skömmu síðar.

007-2010-50926

Telst þetta varða við 1., sbr. 3., mgr. 45. gr. og 1. mgr. 48. gr., sbr. 1. mgr. 100. gr., umferðarlaga nr. 50/1987 sbr. 1. gr. laga nr. 48/1997.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993.

Einkaréttarkrafa:

Þá gerir H-kk-nf B-kk-nf J-kk-nf kt. 000000-0000, f.h. Byko hf., kt. 000000-0000, vegna ákæruliðar I. 1-2 kröfu um að ákærðu verði gert að greiða Byko hf. samtals kr. 175.246 auk vaxta skv. 8. gr. laga um vexti og verðtryggingu nr. 38/2001, af kr. 103.271 frá tjónsdegi sem var 11.09.10 og af kr. 71.975 frá tjónsdegi sem var 12.09.10 en síðan dráttarvaxta samkvæmt 1. mgr. 6. gr., sbr. 9. gr. að liðnum mánuði frá birtingu kröfunnar til greiðsludags.“

Fallið hefur verið frá ákærunni að því er varðar umferðarlagabrotið.

Málavextir

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Þykir refsing ákærðu hæfilega ákveðin fangelsi í 60 daga. Rétt er að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Bótakrafa starfsmanns Byko hf. er ódómhæf og ber að vísa henni frá dómi.

Dæma ber ákærðu til þess að greiða verjanda sínum, P-kk-þgf K-kk-þgf hdl., 100.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærða, B-kvk-nf G-kvk-nf, sæti fangelsi í 60 daga. Framkvæmd refsingarinnar er frestað og fellur hún niður að 2 árum liðnum haldi ákærða almenn skilorð.

Ákærða greiði verjanda sínum, P-kk-þgf K-kk-þgf hdl. 100.000 krónur í málsvarnarlaun.

P-kk-nf G-kk-nf